Source: http://legislatie.just.ro/Public/DetaliiDocument/33819
Timestamp: 2018-02-19 01:49:47+00:00

Document:
OG 33 30/01/2002 - Portal Legislativ
privind reglementarea eliberarii certificatelor și adeverintelor de către autoritățile publice centrale și locale
PRIM-MINISTRUADRIAN NASTASEContrasemnează:Ministrul administrației publice,Octav Cozmanca
ORDONANTA nr. 33 din 30 ianuarie 2002 privind reglementarea eliberarii certificatelor și adeverintelor de către autoritățile publice centrale și locale
În temeiul prevederilor art. 107 din Constitutia României și ale art. 1 pct. IV.6 din Legea nr. 751/2001 privind abilitarea Guvernului de a emite ordonanțe,Guvernul României adoptă prezenta ordonanță. + Articolul 1Autoritățile publice centrale și locale eliberează certificate și adeverințe numai în cazurile în care situațiile sau datele a căror confirmare se cere rezultă din documentele deținute de acestea. + Articolul 2(1) Prin certificat în sensul prezentei ordonanțe se înțelege documentul prin care se confirmă exactitatea sau realitatea unui fapt ori se atestă o anumită calitate în vederea valorificării anumitor drepturi de către persoana care solicită eliberarea acestuia.(2) Prin adeverință în sensul prezentei ordonanțe se înțelege documentul prin care se atestă un drept sau un fapt. + Articolul 3(1) Certificatele și adeverințele se eliberează numai la cererea scrisă a persoanei sau a persoanelor îndreptățite ori a mandatarului acestora și numai în situația în care confirmarea, respectiv atestarea dreptului sau faptului, le privesc în mod direct.(2) În cazurile în care reglementările legale în vigoare permit eliberarea certificatelor și a adeverințelor fără prezentarea cererii scrise, eliberarea acestora se face ca atare.(3) Certificatele și adeverințele pot fi eliberate și mandatarului persoanei sau persoanelor îndreptățite. + Articolul 4(1) Autoritățile publice centrale și locale care eliberează certificate și adeverințe vor reține copii de pe documentele eliberate.(2) Certificatele și adeverințele se semnează de către conducătorul autorității publice centrale sau locale ori de către împuterniciții acestuia, se înregistrează și se datează, după care se aplică ștampila instituției.-----------Alin. (2) al art. 4 a fost modificat prin art. unic din LEGEA nr. 223 din 23 aprilie 2002 publicată în MONITORUL OFICIAL nr. 290 din 29 aprilie 2002. + Articolul 5Certificatele și adeverințele eliberate vor conține, în mod obligatoriu, pe lângă situațiile sau datele a căror confirmare sau atestare se solicită, și menționarea documentului din care rezultă acestea. + Articolul 6În cazul în care eliberarea certificatelor și a adeverințelor este supusă plății anticipate a unor taxe stabilite prin reglementări legale, în cuprinsul acestora se va face mențiune cu privire la sumele încasate, precum și la modalitatea de plată. + Articolul 7Nerespectarea prevederilor prezentei ordonanțe de către persoanele abilitate să semneze certificate sau adeverințe atrage răspunderea disciplinară, contravențională, materială, civilă sau penală, după caz, conform dispozițiilor legale în vigoare. + Articolul 8Pe data intrării în vigoare a prezentei ordonanțe se abrogă Decretul Consiliului de Stat nr. 86/1950 referitor la reglementarea eliberării certificatelor, publicat în Buletinul Oficial, Partea I, nr. 32 din 1 aprilie 1950.

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8